cyanic-selkie/wikianc huggingface dataset:
Anglosaksi Inglismaa
Ränne ja kuningriikide moodustamine (400–600)
Järgmine suur kampaania brittide vastu oli aastal 577, seda juhtis Wessexi kuningas Ceawlin, kelle kampaaniates õnnestus ära võtta Cirencester, Gloucester ja Bath (tuntud kui Deorhami lahing). See Wessexi laienemine lõppes järsult, kui anglosaksid hakkasid omavahel võitlema, ja Ceawlin oli lõpuks sunnitud taganema oma esialgsele territooriumile. Teda asendas siis Ceol (kes oli arvatavasti tema vennapoeg): Ceawlin tapeti järgmisel aastal, kuid annaalid ei ütle, kelle poolt. Järgnevalt sai Cirencesterist anglosaksi kuningriik Mercia, mitte Wessexi ülemvõimu all.
Paarsus
Sümmeetria laadi järgi eristatakse järgmisi paarsusi:
Nanokiud
Transmissioonelektronmikroskoop
TEM on mikroskoop, kus elektronikimp suunatakse läbi objekti, et saada suurendatud kujutis kas fluorestseerival ekraanil, fotofilmi kihil või detekteeritakse CCD-kaameraga. Nagu SEM-iga, saab TEM-i abil karakteriseerida nanokiu geomeetrilisi omadusi nagu kiu diameeter, diameetri jaotus, kiu suund ning ka kiu ristlõike omadusi ja pinna karedust. TEM-i kasutades ei ole vaja objekti kuivatada, seega saab TEM-is kasutada elektroformeeritud objekte otse polümeeri lahusest. TEM-i abil saab ka uurida kiudude jaotuvust komposiit nanokiududes. TEM-is nanokiu uurimisel kasutatakse spetsiaalset TEM-i võret, millele lisatakse elektroformeerimise käigus süstlaga nanokiulahus, mille käigus kiud jäävad võre külge. Sarnaselt SEM-iga saab ka TEM-ile lisada nanomanipulaatoreid.
Anglosaksi Inglismaa
Seitse kuningriiki ja ristiusustamine (7. ja 8. sajand)
pisi|Inglismaa kaart aasta ca 700 aastal, kuningriigid ja hõimud [[Britannias]]
Aastaks 600 arenes uus kord, kuningriigid ja alamkuningriigid. Henry Huntingdonist (keskaegne ajaloolane) pani aluse ideele seitsmest kuningriigist, mille hulka kuulus seitse peamiselt anglosaksi kuningriiki.
Nanokiud
Aatomijõumikroskoop
Aatomijõumikroskoop (AFM – atomic force microscope) on suure resolutsiooniga skaneeriv sondmikroskoop. Sarnaselt SEM-iga ja TEM-iga saab AFM-i kasutada nanokiu geomeetriliste omaduste uurimiseks (diameeter, paiknemine, morfoloogia). AFM-i kasutades on vaja aga kasutada täpset protseduuri, kuna saadav pilt pole õige suurusega. AFM-i teraviku geomeetria tõttu näivad kiud suuremad, kui nad tegelikult on. Täpseks mõõtmiseks on vaja uurida kiude, mis ristuvad üksteisega pinna peal. Võrdluseks võetakse alumise kiu horisontaalne puutuja. Vertikaalset kaugust selle puutuja kohalt loetakse ülemise kiu täpseks diameetriks.
Anglosaksi Inglismaa
Anglosaksi Inglismaa seitse kuningriiki
pisi|Anglosaksi ja briti kuningriigid u. aastal 800
Nanokiud
Skaneeriv tunnelmikroskoop
Skaneerivat tunnelmikroskoopi (STM – scanning tunneling microscope) kasutatakse peamiselt nanomaterjalide pinna topograafiast 3D-pildi saamiseks. Pinnamuutuste ja topograafia uurimine STM-iga on kasuks nanokiu pinnanähtuste reaktsioonide uurimiseks, millest võib olla kasu nanokiu piirpinnalistest nähtustest arusaamiseks. Lisaks on STM-i abil suudetud liigutada ja ümber paigutada aatomeid, mis loob võimaluse nanokiu liigutamiseks ja disainimiseks lähitulevikus.
Intercontinental Cup
Intercontinental Cup on 1960–2004 toimunud rahvusvaheline jalgpalliturniir. Seda peetakse jalgpalliklubide maailmameistrivõistluste eelkäijaks. Alates 2017. aastast on selle võitnud klubid maailmameistrid.
Anglosaksi Inglismaa
Anglosaksi Inglismaa seitse kuningriiki
Neli peamist kuningriiki anglosaksi Inglismaal olid:
Väikesed kuningriigid:
Muud väikesed kuningriigid ja territooriumid
6. sajandi lõpul oli kõige võimsam valitseja Inglismaal Æthelberht, kelle maad ulatusid põhjas Humberi jõeni. 7. sajandi alguses olid Kent ja East Anglia juhtivad Inglise kuningriigid. Pärast Æthelberhti surma aastal 616 sai Rædwald kõige võimsamaks juhiks lõuna pool Humberit.
pisi|[[Aldfrith (Northumbria)|Aldfrithi hõbemünt (686–705). AVERS: +AldFRIdUS, pill rõngas; REVERS: Harksabaga lõvi vaatab vasakule]]
Pärast Northumbria Æthelfrithi surma pakkus Rædwald sõjalist abi Deira kuningale Edwinile selle võitluses võtta üle Deira ja Bernicia dünastiad ühendatud Northumbria kuningriigis. Pärast Rædwaldi surma suutis Edwin jätkata suurt plaani Northumbria võimu laiendamiseks.
Paarsus
Tugeva ja elektromagnetilise interaktsiooni protsessides on paarsused P, C ja T igaüks omaette jääv suurus. Nõrga interaktsiooni protsessides ruumipaarsuse P jäävuse seadus ei kehti.
Naohiro Ishikawa
Koondisekarjäär
Jaapani jalgpallikoondises mängis ta aastatel 2003–2012 6 mängu.
Colorado City (Arizona)
Colorado City on linn USAs Arizona osariigis Mohave vallas, Arizona piiril Utah' osariigiga. Ka üle osariigi piiri jätkub kogukond Hilldale' asulana.
2020. aasta rahvaloenduse järgi oli elanike arv 2 478, ligi poole vähem kui 2010. aastal - 4 826. Enamus elanikest on mormooni fundamentalistid. Linna elanike keskmine vanus on üks USA madalaimaid - 14 aastat, keskmine elanike arv majapidamistes on üks riigi kõrgemaid - 8.04.
Kiriku algusaastatel olid mormoonid tihtipeale vaenujalal USA föderaalvalitsusega mitmenaisepidamise tõttu, mispeale 1890. aastal, et mormoonide enamusega Utah' territoorium võiks saada osariigiks, võttis Viimse Aja Pühade Jeesuse Kristuse Kirik (The Church of Jesus Christ of Latter-Day Saints) vastu manifesti, millega ütles mitmenaisepidamisest lahti, lisaks 1904. aastal uue manifesti, millega mitmenaisepidamisega jätkajad heideti kirikust välja. Seepeale moodustasid osad kirikust väljaheidetud 1929. aastal fundamendalistliku sekti Sõprade Nõukogu (Council of Friends).
1913. aastal rajati tänapäevase Colorado City alal Short Creeki rantšokogukond. Suure majanduslanguse ajal 1930. aastatel tulid Short Creeki elanikud Salt Lake Citysse tööle, seevastu nägid mormooni fundamentalistid eraldatud Short Creekis head varjupaika mitmenaisepidamise jätkamiseks, mispeale saatis Sõprade Nõukogu juht John Y. Barlow (1874-1949) mais 1935 mõned oma järgijad Short Creeki. Vaid kuuga Short Creeki elanike arv rohkem kui kahekordistus.
26. juulil 1953 saatis Arizona kuberner John Howard Pyle, kes oli mitmenaisepidamise vastane, Short Creekile, kus toona elas ligi 400 mormooni fundamentalisti, peale 102 Arizona osariigi politseinikku ja rahvuskaardi liiget. Kõik elanikud arreteeriti, peale kuue, kes ei olnud mormooni fundamentalistid. Vahistatute hulgas oli ka 263 last. 150 last ei saanud oma vanemate juurde tagasi minna kaks aastat, mõned vanemad ei saanud kunagi oma laste hooldusõigusi tagasi. Järgnenud kaheaastane kohtuvõitlus hävitas Pyle'i poliitilise karjääri ning ta kaotas 1954. aasta kubernerivalimised, mispeale järgmise poole sajandi jooksul otsustas Arizona osariik asjasse mitte enam sekkuda.
Jaanuaris 2004 ekskommunikeeris Fundamentalistliku Jeesus Kristuse Viimsepäeva Pühakute Kiriku (Fundamentalist Church of Jesus Christ of Latter-Day Saints, FLDS) president Warren Jeffs kogukonnast 20 meest, kaasa arvatud linnapea, ning nende naised ja lapsed anti teistele kogukonna meestele. Süüdimõistetud seksuaalkurjategija Jeffs väitis, et ta tegutses jumala käsul, samas kui väljasaadetud mehed väitsid, et nad olid ekskommunikeeritud lahkarvamuste eest Jeffsiga. Ka ajavahemikus 2001-2006 oli Jeffs kogukonnast ekskommunikeerinud ligi 400 noort meest, kes ei olnud kas tema reegleid järginud või olid astunud suhetesse naistega ilma tema loata. Paljud väljaheidetud mehed olid suhteliselt naiivsed ning lõpetasid kodututena lähedalasuvates Hurricane'i ja St. George'i linnades Utah' osariigis. Jeffs ise sattus FBI kümne kõige tagaotsitavaimate nimekirja, kuni lõpuks arreteeriti 28. augustil 2006.
Enamus linna kinnisvarast kuulus FLDSi kinnisvarafondile United Effort Plan, mispeale 2007. aastal alustasid osariigivõimud linna maade kirikliku omandiõiguse likvideerimist. FLDSi kirik hakkas vastu, indoktrineerides oma järgijaid riigi vastu, väites, et neid diskrimineeriti nende uskumuste tõttu, see viis kiriku liikmete suurema eraldumiseni.
Anglosaksi Inglismaa
Muud väikesed kuningriigid ja territooriumid
Northumbria Edwini kasvav tugevus sundis Mercia anglosaksid Penda juhtimisel liitu Gwyneddi kõmri kuninga Cadwalloniga, ja koos tungisid nad Edwini maadele ning võitsid ja tapsid selle Hatfield Chase'i lahingus aastal 633. Nende edu oli lühiajaline, kui Oswald (üks Northumbria surnud kuninga Æthelfrith'i poegadest) võitis ja tappis Cadwalloni Heavenfieldis Hexhami lähistel. Vähem kui kümne aasta pärast sõdis Penda taas Northumbria vastu ja tappis Oswaldi lahingus aastal 642.
Zwalm
Zwalm on hollandikeelne vald Belgias Flandria piirkonnas Ida-Flandria provintsis.
Anglosaksi Inglismaa
Muud väikesed kuningriigid ja territooriumid
Tema vend Oswiu aeti kuningriigi põhjaserva. Siiski tappis Oswiu Penda varsti pärast seda ning Mercia kulutas ülejäänud 7. ja kogu 8. sajandi võitlusele Powysi kuningriigiga. Sõda jõudis haripunkti Mercia kuninga Offa valitsusajal, keda mäletatakse 150 miili pikkuse valli ehitamise pärast, mis moodustas Walesi-Inglismaa piiri. Pole selge, kas see oli piirijoon või kaitsevall. Mercia ülemvõim jõudis lõpule aastal 825, kui neid Beornwulfi juhituna tugevalt löödi Wessexi Egberti poolt Ellenduni lahingus.
Colorado City (Arizona)
Colorado Cityst umber 5-6 kilomeetrit lõunas asub Centennial Parki kogukond, kus elab 1980. aastatel FLDSist eraldunud grupp, millel pole kirikuga sidemeid.
Anglosaksi Inglismaa
Muud väikesed kuningriigid ja territooriumid
pisi|vasakul|300px|[[Escombi kirik, taastatud 7. sajandi anglosaksi kirik. Kiriku arhitektuur ja esemed on ajaloolise informatsiooni kasulikud allikad]]
Zwalm
Asulad
Schelde jõe kallastel asuva valla halduspiiridesse kuuluvad järgmised asulad:
Anglosaksi Inglismaa
Muud väikesed kuningriigid ja territooriumid
Ei ole täiesti selge, kui palju britte olid kristlased, kui paganlikud anglosaksid saabusid. Paavst Coelestinus I püüdis aastal 431 korraldada iirlaste ristiusustamst. Siiski oli see Püha Patrick, keda tunnustatakse iirlaste massilise ristijana. Kristlik Iirimaa asus siis ristiusustama ülejäänud Briti saari ja Columba saadeti asutama usukogukonda Ionas, Šotimaa läänerannikul. Siis, 635. ja 651. aasta vahel, saadeti Aidan Ionast looma oma piiskopkonda Northumbrias, Lindisfarne'is. Sealt alates oli Northumbria pööratud Keldi (Iiri) kiriku poolt.
Beda on põlise briti vaimulikkonna suhtes väga laitev: oma teoses "Historia ecclesiastica" kurdab ta nende kirjeldamatute kuritegude üle, ja et nad ei kuuluta usku anglite või sakside seas. Paavst Gregorius saatis aastal 597 Augustinuse anglosakse pöörama, kuid Beda järgi keeldus briti vaimulikkond Augustinust tema missioonil aitamast. Vaatamata Beda kaebustele usutakse nüüd, et britid mängisid anglosakside kristlusse pööramisel tähtsat rolli. Saabumisel Kagu-Inglismaale aastal 597 anti Kenti kuninga Æthelberhti poolt Augustinusele maad kiriku ehitamiseks; nii ehitas Augustinus aastal 597 kiriku ja asutas Canterbury piiskopkonna. Ta ristis Æthelberhti aastal 601, siis jätkas oma missiooni pöörata inglased kristlusse. Enamus Põhja- ja Ida-Inglismaast oli juba ristitud Iiri kiriku poolt. Siiski jäid Sussex ja Wighti saar peamiselt paganlikeks kuni maapakku saadetud Yorki peapiiskopi Püha wilfridi saabumiseni, kes pööras Sussexi umbes aastal 681 ja Wighti saare aastal 683.
pisi|Whitby klooster
Jääb selgusetuks, mida "pööramine" tegelikult tähendas. Kiriklikud kirjanikud kaldusid kuulutama territooriumi "pööratuks" üksnes seetõttu, kui kohalik kuningas nõustus ristimisega, olenemata sellest, kas ta tegelikult võttis kristliku praktika omaks; ja olenemata ka sellest, kas tema kuningriigi rahvastik seda üldiselt tegi. Kui ehitati kirikuid, kippusid need sisaldama paganlikke, samuti kristlikke sümboleid, tõendades püüet jõuda paganlike anglosaksideni, mitte demonstreerides, et nad olid juba pööratud.
Isegi pärast kristluse sisseseadmist kõigis anglosaksi kuningriikides oli Rooma riituse ja Iiri riituse uskujate vahel lahkhelisid, eriti kuupäeva üle, millele lihavõtted langevad, ja viisi üle, kuidas mungad juukseid lõikavad. Aastal 664 peeti Whitby kloostris koosolek (tuntud kui Whitby kirikukogu) asja üle otsustamiseks; Püha Wilfrid oli Rooma riituse eestkõneleja ja piiskop Colmán oli Iiri riituse eestkõneleja. Wilfridi argumendid võitsid ning Colmán ja tema partei läksid oma kibedas pettumuses tagasi Iirimaale. Rooma riitus võeti Inglise kiriku poolt omaks, kuigi Iiri kirikus ei ole need üldtunnustatud.
Viikingite väljakutse ja Wessexi tõus (9. sajand)
pisi|200px|Inglismaa kaart aastal 878, mis näitab Danelaw ulatust
8. ja 11. sajandi vahel röövisid rüüstajad ja kolonistid Skandinaaviast, peamiselt taanlased ja norralased, Lääne-Euroopat, sealhulgas Briti saari. Need rüüstajad said tuntuks kui viikingid; nimi usutakse tulevat Skandinaaviast, kust viikingid pärinesid. Esimesed retked Briti saartele olid 8. sajandi lõpul, peamiselt kirikutesse ja kloostritesse (mida peeti rikkuse keskusteks). Anglosaksi kroonika ütleb, et püha Lindisfarne'i saar rüüstati aastal 793. Rüüsteretked lõppesid siis praktiliselt umbes 40 aastaks; kuid umbes aastast 835 hakkasid need toimuma üha regulaarsemalt.
pisi|vasakul|Kaitsesein burhi ümber. Alfredi pealinn Winchester. Sakside ja keskaegne töö Rooma-aegsel vundamendil
860. aastatel korraldasid taanlased rüüsteretkede asemel täiemahulise sissetungi. Aastal 865 saabus suur armee, mida anglosaksid kirjeldasid kui Suur paganate armee. Seda tugevdas aastal 871 Suur suvearmee. Kümne aasta jooksul langesid peaaegu kõik anglosaksi kuningriigid sissetungijate kätte: Northumbria aastal 867, East Anglia aastal 869 ja peaaegu kogu Mercia aastatel 874–877. Vaid Wessexi kuningriik suutis ellu jääda. Märtsis 878 ehitas Wessexi anglosaksi kuningas Alfred väheste meestega linnuse Athelneysse, sügaval peidus Somerseti soodes. Ta kasutas seda baasina, kust viikingeid rünnata. Mais 878 pani ta kokku Somerseti, Wiltshire'i ja Hampshire'i inimestest moodustatud armee, mis võitis viikingite armeed Edingtoni lahingus. Viikingid taganesid oma linnusesse ja Alfred asus seda piirama. Lõpuks andsid taanlased alla ja nende juht Guthrum nõustus taanduma Wessexist ja ennast ristida laskma. Ametlik tseremoonia viidi läbi mõned päevad hiljem Wedmore'is. Siis järgnes rahuleping Alfredi ja Guthrumi vahel, milles oli mitmeid sätteid, sealhulgas piiride määratlemine alale, mida pidid valitsema taanlased (mis sai tuntuks kui Danelaw), ja alale, mida Wessex. Wessexi kuningriik kontrollis osa keskmaast ja kogu lõunat (väljaarvatud Cornwall, mis oli ikka veel brittide käes), samas taanlased hoidsid East Angliat ja põhja.
Pärast võitu Edingtonis ja sellele järgnenud rahulepingut asus Alfred muutma oma Wessexi kuningriiki pideval sõjajalal olevaks ühiskonnaks. Ta ehitas laevastiku, korraldas ümber armee ja püstitas kindlustatud linnade (burh) süsteemi. Ta kasutas oma burhide jaoks peamiselt vanu Rooma linnu, kuna ta suutis ümber ehitada ja kindlustada nende olemasolevad kindlustusi. Burhide ja alalise armee säilitamiseks kehtestas ta maksusüsteemi (Burghal Hidage). Need burhid tegutsesid kaitseehitistena. Viikingid ei suutnud seejärel ületada suuri Wessexi osi: "Anglosaksi kroonika" teatab, et Taani rüüstajaid võideti, kui need püüdsid rünnata Chichesteri burhi. Burhid, kuigi peamiselt mõeldud kaitseehitisteks, olid ka ärikeskused, meelitades ettevõtjaid ja turge ohutu varjupaigana, ning need pakkusid kindlat kohta kuninga rahapajale. Uus laine Taani sissetungijaid saabus aastal 891, alustades sõda, mis kestis üle 3 aasta. Alfredi uus kaitsesüsteem siiski töötas ja lõpuks surus see taanlased maha: need loobusid ja kadusid suvel 896.
Inglismaa ühendamine (10. sajand)
pisi|125px|[[Edgar Rahumeelne|Edgar Rahumeelse valitsusajast pärit mündid]]
Alfredi surmaga aastal 899 sai troonile tema poeg Edward Vanem. Alfredi poeg Edward ning pojapojad Athelstan, Edmund I ja Eadred jätkasid vastupanupoliitikat viikingite vastu. Aastatel 874–879 valitses Mercia lääneosa Ceolwulf II, kelle järglane oli Æthelred. Aastal 886/887 abiellus Æthelred Alfredi tütre Æthelflædiga. Kui Æthelred aastal 911 suri, juhtis tema lesk Mercia provintsi tiitliga "Mercia emand". Mercia armeejuhina töötas ta koos oma venna Edward Vanemaga, et võita tagasi Mercia maad, mis olid taanlaste kontrolli all. Edward ja tema järglased tegid burhid oma strateegia võtmeelemendiks, mis võimaldas neil rünnakule asuda. Edward vallutas aastal 913 tagasi Essexi. Edwardi poeg Athelstan annekteeris Northumbria ja sundis Walesi kuningad alistuma; Brunanburh'i lahingus aastal 937 võitis ta šotlaste, taanlaste ja viikingite liitu ja sai kogu Inglismaa kuningaks. Kõrvuti brittide ja taanlastega ei meeldinud mõnele muule anglosaksi kuningriigile Wessexi ülemvõim. Järelikult järgnes Wessexi kuninga surmale mäss, eriti Northumbrias. Aastal 973 krooniti Alfredi pojapojapoeg Edgar Bath'is Inglismaa kuningaks ja Britannia keisriks. Tema müntidel on ta EDGAR REX ANGLORUM ("Edgar, Inglismaa kuningas"). Edgari kroonimine oli suurejooneline asi ja paljud selle rituaalid ja sõnad olid ka Elizabeth II kroonimisel aastal 1953, kuigi inglise, mitte ladina keeles.
Taani ja Norra asunike kohalolu Danelaw's jättis kestva mõju; rahvas siin nägi ennast 100 aastat pärast elama asumist "armeena": kuningas Edgar andis aastal 962 välja seadustekogu, mis hõlmas ka Northumbria inimesi, nii adresseeris ta selle krahv Olacile "ja kogu armeele, kes elab selles krahvkonnas". Moodsas inglise keeles on üle 3000 sõna, mis on Skandinaavia päritolu. Samuti on Inglismaal rohkem kui 1500 Skandinaavia päritolu kohanime: näiteks topograafilised nimed, nagu Howe (Norfolk) ja Howe (North Yorkshire), tulevad vanapõhja sõnast haugr, mis tähendab küngas, kühm või kalme.
Inglismaa taanlaste võimu all ja Normanni vallutus (978–1066)
pisi|250px|Viikingite pikkpaadi replika [[Ramsgate'is Kentis]]
Kaks aastat pärast enda kroonimist Bathis Edgar suri, olles vaid varastes kolmekümnendates. Temast jäi maha kaks poega, Edward (vanem) ja tema poolvend Æthelred. Edward krooniti Kingstonis kuningaks, kuid kolm aastat hiljem ta mõrvati ühe oma poolvenna poolehoidja poolt, Æthelredi võõrasema kaasabil. Seejärel krooniti Æthelred II aastal 978 ja kuigi ta valitses 38 aastat, üks pikemaid valitsusaegu inglise ajaloos, sai ta hüüdnime "Æthelred Nõutu", kuna ta osutus üheks Inglismaa kõige hukatuslikumaks kuningaks. William Malmesburyst, kirjutades umbes 100 aastat hiljem oma "Inglismaa kuningate kroonika", oli oma Æthelredi kriitikas lõikav, öeldes, et ta okupeeris kuningriiki, mitte ei valitsenud seda.
Just siis, kui Æthelred oli kroonitud, püüdis Taani kuningas Harald kristlust oma valdustes peale sundida. Paljudele tema alamatele see mõte ei meeldinud ja vahetult enne 988. aastat ajas tema poeg Svend oma isa kuningriigist välja. Kodust välja aetud mässulised moodustasid tõenäoliselt rüüsteretkede esimese laine Inglismaa rannikule. Mässajatel läks nii hästi, et Taani kuningad otsustasid kampaania üle võtta.
Aastal 991 rüüstasid viikingid Ipswichi ja nende laevastik randus Maldoni lähistel Essexis. Taanlased nõudsid, et inglased maksaksid lunaraha, kuid inglise väejuht Byrhtnoth keeldus; ta tapeti järgnenud Maldoni lahingus ja inglased võideti kergesti. Siit alates näis, et viikingid ründasid kõikjal, kus tahtsid; nad olid põlglikud inglaste vastupanu puudumise tõttu. Isegi Alfredi burhide süsteem vedas alt. Æthelred näib olevat rüüstajate haardest lihtsalt väljapoole peitunud.
Danegeldi maksmine
980. aastateks oli Wessexi kuningatel võimas haare riigi rahasüsteemile. Eeldatavasti oli üle maa umbes 60 rahapaja. Iga 5 või 6 aasta tagant lakkas ringluses raha olemast seaduslik maksevahend ja välja anti uusi münte. Raha kontrollimise süsteem üle kogu riigi oli äärmiselt keeruline; see võimaldas kuningal tõsta vajadusel suuri rahasummasid. Võimalust tõsta suuri rahasummasid vajati pärast Maldoni lahingut, kui Æthelred otsustas, et võitlemise asemel maksab ta taanlastele lunaraha süsteemis, mis sai tuntuks kui Danegeld. Lunaraha maksmise osana koostati rahuleping, mis oli mõeldud rünnakute peatamiseks. Siiski, selle asemel, et osta viikingid välja, julgustas Danegeldi maksmine neid vaid tagasi tulema ja rohkem nõudma.
Normandia hertsogid olid üsna rahul, võimaldades Taani seiklejatel kasutada nende sadamaid Inglismaa ranniku ründamiseks. Tulemuseks oli, et Inglismaa ja Normandia õukonnad muutusid teineteise suhtes äärmiselt vaenulikuks. Lõpuks otsis Æthelred lepingut normannidega, ja lõpetas 1002. aasta kevadel abiellumisega Normandia hertsogi Richard I tütre Emmaga, mida nähti püüdena lõhkuda side rüüstajate ja Normandia vahel.
Colorado City (Arizona)
21. aprillil 2003 põgenes kogukonnast 35-aastane Carolyn Jessop, kes oli 1986. aastal 18-aastasena sunnitud abielluma 50-aastase piiskop Merril Jessopiga (1935-2022), saades tema neljandaks naiseks ja sünnitanud talle kaheksa last. Ta võitis kohtus hiljem hooldusõiguse nende laste üle. 2007. aastal kirjutas ta põgenemisest novelli Escape. Ka Flora Jessop, Carolyni nõbu abielu kaudu, põgenes kogukonnast juba 1985. aastal 16-aastasena, kui teda sunniti abielluma nõo Phillip Jessopiga ja on aidanud ka teisi kogukonnast põgeneda.
Anglosaksi Inglismaa
Danegeldi maksmine
Siis, Püha Brice'i päeval 1002. aasta novembris mõrvati Æthelredi käsul Inglismaal elavad taanlased.
Knudi tõus
1013. aasta suvel tõi Taani kuningas Svend Harkhabe Taani laevastiku Sandwichi, Kentis. Siit läks ta põhja Danelaw'sse, kus kohalikud nõustusid kohe teda toetama. Siis sööstis ta lõunasse, sundides Æthelredi Normandiasse maapakku (1013–1014). Siiski suri Svend äkitselt 3. veebruaril 1014. Kasutades seda surma ära, tuli Æthelred Inglismaale tagasi ja ajas Svendi poja Knudi tagasi Taani, sundides teda seejuures loobuma oma liitlastest. Aastal 1015 käivitas Knud uue kampaania Inglismaa vastu. Edmund leppis oma isa, Æthelrediga ära ja liitus temaga. Mõned inglaste juhid otsustasid toetada Knudi, nii taganes Æthelred lõpuks Londonisse. Enne kokkupõrget Taani armeega Æthelred suri ja teda asendas Edmund. Taani armee piiras Londonit, kuid Edmund suutis põgeneda ja kogus lojalistidest armee. Edmundi armee suundus taanlaste vastu, kuid edu oli lühiealine: Assanduni lahingus olid taanlased võidukad ja palju inglaste juhte tapeti. Knud ja Edmund leppisid kokku jagada kuningriik kaheks, Edmundile jäi Wessex ja Knud sai ülejäänu.
pisi|300px|Knudi valdused
Aastal 1017 suri Edmund salapärastel asjaoludel, ilmselt mõrvati Knudi või tema toetajate poolt, ja inglaste nõukogu (Witenagemot) kinnitas Knudi kogu Inglismaa kuningaks. Knud jagas Inglismaa krahvkondadeks: enamus nendest eraldati Taani pätitolu aadlikele, kuid Wessexist tehti inglise krahvkond. Mees, kelle ta nimetas, oli Godwin, kes sai lõpuks laiendatud kuningliku perekonna liikmeks, kui ta abiellus kuninga vennanaisega. 1017. aasta suvel saatis Knud Æthelredi lese, Emma järele, kavatsusega temaga abielluda. Näib, et Emma nõustus kuningaga abielluma tingimusel, et see piiraks Inglismaa pärimist nende ühendusest sündinud lastega. Knudil oli juba naine, Ælfgifu, kes sünnitas talle 2 poega, Svein ja Harold Jänesjalg. Siiski näib, et kirik pidas Ælfgifud Knudi konkubiiniks, mitte naiseks. Lisaks kahele pojale, mis tal olid Ælfgifuga, sai ta veel Emmaga poja, kes sai nimeks Hardeknud.
Kui Knudi vend, Taani kuningas Harald II, aastal 1018 suri, läks Knud Taani seda valdust kaitsma. Kaks aastat hiljem võttis Knud Norra oma kontrolli alla ja andis selle Ælfgifule ja nende pojale Sveinile valitseda.
Edwardist saab kuningas
Üks tulemus Knudi abielust Emmaga oli maandada päriluskriisi pärast tema surma aastal 1035, kui trooni üle vaidlesid Ælfgifu poeg Harold Jänesjalg ja Emma poeg Hardeknud. Emma toetas oma poega Knudiga, Hardeknudi, mitte oma poegi Æthelrediga. Tema poeg Æthelrediga, Edward, tegi edutu röövretke Southamptonisse, ja tema vend Alfred mõrvati ekspeditsioonil Inglismaale aastal 1036. Emma põgenes Bruggesse, kui Harold Jänesjalg sai Inglismaa kuningaks, kuid kui ta aastal 1040 suri, võis Hardeknud kuningaks saada. Hardeknud arendas kiiresti mainet, kehtestades Inglismaal kõrged maksud. Ta muutus nii ebapopulaarseks, et Edward kutsuti maapaost Normandias tagasi Hardeknudi pärijaks, ja kui Hardeknud aastal 1042 äkitselt suri (ilmselt mõrvati), sai Edward (järelpõlvedele tuntud kui Edward Usutunnistaja) kuningaks.
Edwardit toetas Wessexi krahv Godwin ja andis talle oma tütre naiseks. Seda kokkulepet peeti kohaseks, kuna Godwini seostati kuninga venna, Alfredi mõrvaga. Aastal 1051 saabus üks Edwardi sugulasi, Eustace, Doverisse, et võtta endale eluase; Doveri mehed olid selle vastu ja tapsid mõne Eustace'i mehe. Kui Godwinid keeldusid neid karistamast, andis kuningas, kes ei olnud mõnikord Godwiniga rahul, nad kohtu alla. Canterbury peapiiskop Stigand valiti sõnumiviijaks Godwinile ja tema perekonnale. Godwinid põgenesid, et mitte kohtu ette astuda. Arvatakse, et sel ajal pakkus Edward troonijärglust oma nõole, Normandia hertsog Williamile (tuntud ka kui William Vallutaja, William Sohilaps või William I). Williamist sai lõpuks Inglismaa kuningas. Godwinid ähvardasid tungida Inglismaale ja Edward ütles, et tahab võidelda, kuid suure nõukogu kohtumisel Westminsteris pani krahv Godwin kõik oma relvad maha ja palus kuningat vabastada ta kõigist süüdistustest. Kuningas ja Godwin leppisid ning Godwinid said seega kõige võimsamaks perekonnaks Inglismaal kuninga järel. Godwini surmaga aastal 1053 sai tema poeg Harold Wessexi krahvkonna; Haroldi vennad Gyrth, Leofwine ja Tostig said East Anglia, Mercia ja Northumbria. Northumbrialastele Tostig tema karmi käitumise pärast ei meeldinud ja ta saadeti Flandriasse maapakku, langedes välja ka oma venna Haroldi soosingust, kes toetas kuninga liini northumbrialaste toetamisel.
Edward Usutunnistaja surm
Kuigi Harold haaras Inglismaa krooni, oli ka teisi nõudlejaid, peamiselt Normandia hertsog William, kes oli Edward Usutunnistaja nõbu oma tädi, Normandia Emma kaudu. Usutakse, et Edward lubas krooni Williamile. Harold oli olnud nõus toetama Williami nõuet pärast vangistamist Normandias Guy I de Ponthieu poolt. William nõudis ja saavutas Haroldi vabastamise, siis Williami kaitse all olemise ajal (normannide poolt väidetuna) vandus Harold Williamile truudust (a solemn oath).
Norra Harald Hardrada ("Halastamatu") nõudis ka Inglismaad, Knudi ja tema järglaste kaudu. Tema nõudmine põhines lepingul Taani kuninga Hardeknudi (Knudi poeg) ja Norra kuninga Magnuse vahel.
Tostig, Haroldi võõrandunud vend, asus esimesena liikvele; keskaegse ajaloolase Ordericus Vitalise järgi reisis ta Normandiasse hankima abi Normandia hertsogilt Williamilt, kes hiljem sai tuntuks kui William Vallutaja. William ei olnud valmis ennast siduma, nii seilas Tostig välja Cotentini poolsaarelt, kuid tormide tõttu sattus Norrasse, kus hankis edukalt abi Harald Hardradalt. Anglosaksi kroonikas on loo erinev versioon, selle järgi randus Tostig mais 1066 Wight'i saarel, siis laastas Inglismaa rannikut, enne saabumist Sandwichi, Kentis. Sandwichis olla Tostig värvanud kamba meremehi, enne kui seilas põhja, kus ta pärast võitlust mõne põhjapoolse krahviga ja ka Šotimaa külastamist ühines lõpuks Hardradaga (võib-olla Šotimaal või Tyne'i jõe suudmes).
Fulfordi lahing ja pärast seda
Anglosaksi kroonika (käsikirjad D ja E) järgi sai Tostigist Hadrada vasall, ja siis nii umbes 300 pikkpaadiga seilas ta Humberi estuaari, sulgedes Inglise laevastiku Swale jõele, ja randus siis 24. septembril Riccallis, Ouse'i jõel. Nad marssisid Yorki suunas, kus nad Fulford Gate'is kohtasid Inglise väge, mida juhtisid põhjakrahvid Edwin ja Morcar; 20. septembril järgnes Fulfordi lahing, mis oli üks verisemaid lahinguid keskajal. Inglise väed võideti, kuigi Edwin ja Morcar põgenesid. Võitjad sisenesid Yorki linna, vahetasid pantvange ja täiendasid moonavarusid. Kuuldes Londonis uudiseid, saatis Harold kiirmarsil teise Inglise armee 24. septembri ööseks Tadcasterisse, ja pärast Harald Hardrada üllatuslikult kinnipüüdmist 25. septembri hommikul, saavutas Harold Skandinaavia hordi üle täieliku võidu pärast kahepäevast tegevust Stamford Bridge'i lahingus. Harold lubas neljandikul ellujäänutest 20 laeval lahkuda.
Normandia William seilab Inglismaale
pisi|250px|Bayeux vaiba osa, mis kujutab Haroldi tapmist Hastingsi all
Harold tähistas oma võitu Stamford Bridge'is 26./27. septembri öösel 1066, kui Normandia Williami sissetungilaevastik asus 27. septembri hommikul 1066 Inglismaa poole teele. Harold viis oma armee tagasi lõunarannikule, kus ta Hastingsi lähedal kohtas Williami armeed. Harold tapeti võitluses ja kaotas Hastingsi lahingu 14. oktoobril 1066.
William marssis Londonisse. Linnajuhid alistusid ja andsid kuningriigi talle ja ta krooniti Westminster Abbeys, Edward Usutunnistaja uues kirikus, jõulupäeval 1066. Williamil võttis veel 10 aastat kuningriigi kindlustamiseks, mille ajal igasugune vastuseis halastamatult maha suruti; eriti jõhkras intsidendis, mis tuntud kui põhja laastamine, käskis William teha põhi maatasa ning põletada kõik kariloomad, vili ja põllutööriistad ning mürgitada maa. Anglonormannist krooniku Ordericus Vitalise järgi suri üle 100 000 inimese nälga. Arvud põhinevad viimsepäevaraamatu hinnangul, et Inglismaa kogurahvastik aastal 1086 oli umbes 2,25 miljonit, nii et 100 000 surma nälja tõttu oleks olnud suur osa rahvastikust.
Williami surma ajaks aastal 1087 olid need, kes olid olnud Inglismaa anglosaksi valitsejad, surnud, maapaos või liitunud talupojaseisusega. Hinnanguliselt oli vaid umbes 8% maast anglosakside kontrolli all. Peaaegu kõik anglosaksi kirikud ja kloostrid lammutati ja asendati aastaks 1200 Normanni-stiilis arhitektuuriga.
Trükikoda nr 26
Trükikoda nr 26 tegutses aastatel 1951–1955 Kiviõlis
Seoses ENSV rajoonide loomisega vastavalt EK(b)P Keskkomitee otsusele 07.09.1950 kohustati ENSV MN j.a. PKRV Polügraafiatööstuse Trusti organiseerima kõigisse rajoonikeskustesse kohaliku rajooniajalehe väljaandmiseks trükikojad. ENSV MN korraldusega 1374-k, 08.12.1950 kinnitati ENSV MN j.a. PKRV Polügraafiatööstuse Trusti uute rajooni trükikodade hulka hakkas kuuluma ka Trükikoda nr. 26 Kiviõlis
Trükikoda ja rajooniajalehe Stahaanovlik töö toimetus asus alguses aadressil Kiviõli, Maidla tee 3. 1953. aasta detsembrist asukohas, Kauba tn 9. Seoses lehe ilmumise lõppemisega, suleti 1955. aastal ka trükikoda.
Väike tänav (Viljandi)
Väike tänav on tänav Viljandis.
Tänav saab alguse Mäe tänavalt, ristub Eha, Õuna ja Posti tänavaga ning lõpeb Carl Robert Jakobsoni tänaval. Tänava pikkus on 374 m.
Väike tänav 12 tegutses Eesti NSV ajal Viljandi Linnakutsekool nr 9, kus õpetati vähemalt 15-aastasi noormehi autoremondllukksepa ja elektrimontööri erialale.
Fultoni maakond (Georgia)
pisi|Fultoni maakonna kohtumaja Atlantas Fultoni maakond (Fulton County) on maakond USA-s Georgia osariigis.
Elanike arv oli 2010. aasta rahvaloenduse järgi 920 581. Aastal 2000 oli elanike arv 816 006.
Ajalugu
Fultoni maakond moodustati 20. detsembril 1853 DeKalbi maakonna lääneosast 144. Georgia maakonnana. Maakond sai nime maamõõtja Hamilton Fultoni järgi. Algselt koosnes maakond vaid DeKalbi ja Cobbi maakondade vahel paiknevast osast, kus asub Atlanta. 1932. aastal, ülemaailmse majanduskriisi ajal, liideti Fultoni maakonnaga pankrotistunud Miltoni maakond (täna Fultoni maakonna põhjaosa) ja Campbelli maakond (Fultoni maakonna lõunaosa).
Orgaaniliste ühendite süstemaatiline nomenklatuur
pisi|120px|[[Tsükloheksanool]] pisi|IUPACi nimetused [[küllastumata ühenditele]] Orgaaniliste ühendite süstemaatiline nomenklatuur ehk lihtsalt orgaanilise keemia nomenklatuur on ühendite nimetuste süsteem, mille järgi igale struktuurile vastab kindel reeglipärane nimetus ja igale nimetusele vastab kindel struktuur. See ühendite nimetuste süsteem tugineb kindlatele IUPACi poolt väljatöötatud reeglitele. Mõnedel juhtudel on lubatud ka alternatiivne käibelolev lihtsam nimetus.
Orgaanilise ühendi nimetus tuletatakse loogiliselt jagades molekuli formaalseteks osadeks kindlate reeglite järgi ja seejärel liites vastavad osanimetused. Esmalt tuuakse välja tüviühend (kõige pikem süsinikuaatomite ahel), numereeritakse selle süsinikuaatomid, leitakse ja nimetatakse tüviühendiga seotud asendusrühmad – funktsionaalrühmad, alküülrühmad jm. Keemilist ühendit iseloomustab lõppliide, mis näitab molekuli tüüpi, seega aine klassi.
Näide 1. Tsükloheksanool: pikim süsinikahel moodustab ringi (tsükli), seega "tsüklo" ja selles on kuus C aatomit, seega "heks"; küllastunud süsinikahel (alkaan) annab lõpu "aan" ja alkoholi (OH-rühm) annab lõpu "ool", seega kokku "tsükloheksanool".
Näide 2. Küllastumata ühendid: but-1-een, buta-1,3-dieen, trans-but-2-een, cis-but-2-een.
Näide 3. 18-bromo-12-butüül-4,8-dietüül-5-hüdroksü-11-kloro-15-metoksütrikosa-6,13-dieen-19-üün-3,9-dioon center
Orgaaniliste ainete nimetamisel on olulisi spetsiifilisi iseärasusi sõltuvalt aine klassist. Vastavate IUPACi kõigi reeglite esitamine siinkohal oleks liiga pikk. Seetõttu tuleks tutvuda vastavate trükitud või internetipõhiste materjalidega.
Tüviühend
Tüviühend on orgaanilise ühendi molekuli formaalne põhiosa, mis on aluseks orgaaniliste ühendite süstemaatiliste nimetuste tuletamisel vastavalt IUPAC-i reeglitele. Enamasti on tüviühend pikim hargnemata süsinikuaatomite ahel või asendusrühmadeta tsükliline süsteem. Funktsionaalrühmi sisaldavate ühendite korral on tüviühend kõige rohkem põhirühmi sisaldav pikim hargnemata süsinikuaatomite ahel. Spetsiifilisi reegleid tuleb arvestada olenevalt ühendi klassist.
Asendusrühmad
Asendusrühm ehk substituent on orgaaniliste molekulide struktuuriga seotud mõiste – see on aatom või aatomite rühm, mis asendab tüviühendis vesiniku aatomit.
Asendusrühmad on nii tüviühendi põhiahelaga seotud ainult süsiniku ja vesiniku aatomeid sisaldavad kõrvalahelad (alküülrühmad, alkenüülrühmad, arüülrühmad jmt) kui ka heteroaatomeid (O, N, S, Cl, B, Si jt) sisaldavad funktsionaalrühmad.
Alküülrühmad
Alküülrühmaks nimetatakse orgaanilises keemias molekuli osa, mis koosneb üksiksidemetega seotud süsiniku ja vesiniku aatomitest ja mis formaalselt vastab alkaani molekulile, milles puudub üks vesiniku aatom. Alküülrühmade üldvalem on CnH2n+1 ja need moodustavad homoloogilise rea nii nagu alkaanidki.
Alküülasendusrühmad kirjutatakse tüviühendi nimetuse ette tähestikulises järjekorras. Seejuures süsivesinikule vastavad lõpud -aan, -een, -üün jne asendatakse lõppudega -üül, -enüül, -ünüül jne.
Alkaanid
Alkaanide nimetus saadakse kasutades lõppliidet -aan, mis liidetakse süsinikuaatomite arvu näitavale liitele. Hargnenud ahelaga ühendite korral määratakse kõigepealt tüviühend kui kõige pikem C-ahel. Näiteks 3-etüül-2,5,5-trimetüülheptaan.
Alitsüklilised ühendid
Mittearomaatsete homotsüklite nimetus saadakse vastavast avatud ahelaga ühendist kasutades eesliidet tsüklo-. Asendatud tsükloalkaanidel loetakse tüviühendiks rohkem C-aatomeid sisaldav molekuli osa, kas tsükliline või atsükliline. Näiteks 1-tsüklopropüülpentaan, aga heksüültsüklooktaan.
Tsükloalkaanidel võivad asendajad paikneda tsükli tasandi suhtes ühel pool (cis-isomeer) või erinevatel pooltel (trans-isomeer) – vaata cis-trans-isomeeria.
Alkeenid
Alkeenide nimetus saadakse kasutades lõppliidet -een, millele eelneb kaksiksideme kohanumber. Tüviühendiks on pikim küllastumata ahel. Mitme kaksiksideme kordumine näidatakse lõppliidetega -dieen, -trieen, -tetraeen jne (vaata joonis artikli alguses).
Alkeenide korral on vaja näidata ka konfiguratsioon (stereoisomeeria). Diasendatud kaksiksideme korral võib kasutada eesliiteid cis- (asendusrühmad on samal poolel) ja trans- (asendajad on kaksiksideme suhtes vastaspooltel). Tri- ja tetraasendatud alkeenide korral kasutatakse deskriptoreid E (entgegen – eraldi) ja Z (zusammen – koos).
Areenid
pisi|Asendusrühmade märkimine [[benseeni derivaatide korral: orto-ksüleen, meta-ksüleen, para-ksüleen]]
Kuna areenide keemia arenes oluliselt varem kui orgaanilise keemia nomenklatuur, siis kasutatakse areenide nimetamisel väga palju mittesüstemaatilisi ehk triviaalnimetusi.
Monoasendatud benseeni derivaatide nimetamisel kasutatakse lõppliidet -benseen (nt klorobenseen, nitrobenseen). Alküülasendatud benseeni derivaatide nimetamisel lähtutakse alküülahela pikkusest: kui ahelas on rohkem kui 6 süsinikuaatomit, siis valitakse tüviühendiks alküülahel (nt fenüülheptaan).
Diasendatud benseeni derivaatide nimetamisel kasutatakse asendusrühmade vastastikuste asendite märkimiseks eesliiteid järgmiselt: Tri- ja enamasendatud benseenide korral numereeritakse tsükkel, andes asendajatele väikseimad võimalikud kohanumbrid.
Funktsionaalrühmad
pisi|150px|But-2-üülpropanaat Funktsionaalrühm on karakteerne aatomite rühm molekulis, mis määrab molekuli peamised keemilised omadused. Funktsionaalrühmad sisaldavad peale süsiniku- ja/või vesinikuaatomite veel teiste elementide aatomeid, nn heteroaatomeid. Funktsionaalrühmad jagatakse põhirühmadeks ja mittepõhirühmadeks.
Funktsionaalderivaatide tüviühendis on üks vesinikuaatom (või mitu vesinikuaatomit) asendatud põhirühmaga (karakteerse rühmaga). Kõige vanem põhirühm ehk pearühm määrab kuuluvuse aineklassi ja nimetuse järelliite, kõik teised funktsionaalrühmad kirjeldatakse eesliidete abil. Eesliidet kasutatakse ainult juhul, kui antud funktsionaalrühm ei ole pearühm (kõige vanem rühm).
Tabel 1. Tähtsamad põhirühmad, esitatud vanuse alanemise järjekorras
Mittepõhirühmadel vanuseline järjestus puudub ja neid kirjeldatakse ainult eesliidete abil. Nimetuses loetletakse kõik asendajad koos kohanumbritega tähestikulises järjekorras, tüviühendi süsinikuaatomite arv ja tüviühendi küllastatus või küllastumatus ning aineklassi väljendav lõppliide, mis vastab vanimale põhirühmale. Seega võib ühend sisaldada mitut erinevat funktsionaalrühma, aga ta kuulub ainult ühte aineklassi, mille määrab kõige vanem põhirühm.
Eetrid
Eetrite nimetamisel loetletakse hapnikuaatomiga seotud rühmad tähestikulises järjekorras ja lisatakse lõppu liide "-eeter". Kui mõlemad keskse hapnikuatomiga seotud rühmad on võrdsed (näiteks mõlemad on etüülrühmad) siis ei kasutata uute reeglite kohaselt enam eesliidet "di-": näiteks mitte "dietüüleeter", vaid lihtsalt "etüüleeter".
Keerukamate struktuuride ja alati mõne põhirühma olemasolu korral loetaks põhirühma sisaldav molekuli osa tüviühendiks ning sellele eelneb eesliide "alkoksü-".
Tsüklilistest eetritest nimetatakse kolmeliikmelist tsüklit oksiraaniks ehk epoksiidiks ja kasutatakse liiteid -oksiraan, epoksü- või -oksiid. Neljalülilist küllastunud ahelaga tsüklilist eetrit nimetatakse oksetaaniks ja viielülilist tetrahüdrofuraaniks.
Heterotsüklid
Aromaatsete ja mittearomaatsete heterotsüklite korral on paljudel juhtudel kasutusel mittesüstemaatilised triviaalnimetused ja tuletised nende baasil.
Nimetuse moodustamine
Vaata näidet artikli alguses.
Paula Vesala
pisi|upright|Paula Vesala (aastal 2012) Paula Julia Vesala (sündinud 10. detsembril 1981, Kärsämäki) on soome laulja, muusik, laulukirjutaja ja näitleja. Vesala oli ansambli PMMP teine laulja. Tema sooloalbum Vesala ilmus aastal 2016.
Šavarš Karapetjan
pisi|Šavarš Karapetjan (2014) Šavarš Karapetjan (armeenia keeles Շավարշ Կարապետյան; vene keeles Шаварш Владимирович Карапетян; sündinud 19. mail 1953 Kirovokanis Armeenia NSV-s) on armeenia päritolu endine allveesportlane.
Ta on 17-kordne maailmameister, 13-kordne Euroopa meister ja 7-kordne NSV Liidu meister allveespordis. Kuid laiema tuntuse sai ta kümnete inimelude päästmisega mitmes õnnetusjuhtumis.
Karapetjan elas koos perega kuni 1991. aastani Jerevanis, 1991. aastast elab ta perega Moskvas. Tegeleb ettevõtlusega, omab jalatsiparandustöökoda.
Museoloogia
Museoloogia ehk muuseumiteadus on muuseumidega seotud teadus‑ ja tegevusala.
Museoloogia uurib diakrooniliselt seda, kuidas muuseumid on sündinud ja arenenud ja miks midagi peetakse või on peetud muuseumides alalhoidmist väärivaks. Museoloogia ei käsitle seega mitte ainult muuseume endid, vaid ka neid loovat ja ülalpidavat ühiskonda: kuidas mõistetakse ajalist ja piirkondlikku keskkonda ning millised üksused sisaldavad ja millised ei sisalda museaalseid väärtusi.
Museoloogia sündis iseseisva teadusalana 19. sajandi lõpus. Aastal 1877 hakkas Dresdenis ilmuma ajakiri "Zeitschrift für Museologie und Antiquitätenkunden", esimene museoloogia õppetool loodi Brno ülikooli 1919. aastal.
Wolfgang von Szeliga-Mierzeyewski
Wolfgang Wladislaus Albert von Szeliga-Mierzeyewski (sündinud 16. mail 1926 Kuressaares) on saksakeelse saarluse alalhoidja ja edendaja.
Tuntuse ja laiema tunnustatuse on pälvinud ikkagi tema ühiskondlik tegevus saksa keelt kõnelevate saarlaste ühtekoondajana kogu maailmas. Võib kindlalt väita, et enam-vähem kõik väljaspool Eestit elavad saksa keelt oskavad saarlased teavad midagi tema neli korda aastas väljaantavast ajalehest Arensburger Wochenblatt, mida loevad ka paljud saksa keelt valdavad kodusaarlased. Wolfgang von Szeliga-Mierzeyewskit võib täiesti kindlalt nimetada saksakeelse saarluse omavahelise suhtlemise teljeks, kes lähtub suhete ja sidemete korraldamisel järjekindlalt mitteseisuslikust, parteiülesest ja rahvustevahelisi piire ületavast põhijoonest.
Isiklikku
Tema isa oli zooloog Wladislaus von Szeliga-Mierzeyewski.
Buhajivka (Orativi rajoon)
Buhajivka (ukraina keeles Бугаївка) on küla Ukrainas Vinnõtsja oblastis Orativi rajoonis. Elanike arv on 325. Pindala on 1,502 km².
Harjumägi
pisi|Vaade Harjumäele (endisele [[Ingeri bastionile) Vabaduse väljakult]] pisi|Talvine vaade Harjumäelt [[Vabadussõja võidusammas|Vabadussõja võidusambale ja Jaani kirikule]] Harjumägi on Ingeri bastionile kujundatud haljasala (park), mis asub Tallinna kesklinnas Vanalinna asumis Toompea tänava, Komandandi tee, Kaarli puiestee ja Vabaduse väljaku vahel, Toompeast kagus. Toompea nõlva all asub ka Hirvepark.
Harjumäe park
Harjumäe park koosneb kahest osast. Harjumäe pargi põhiosa piir kulgeb Toompea tänava ja Komandandi tee ristumiskohast mööda Komandandi teed läänekagu suunas kuni Mayeri trepini ja mööda seda itta kuni Harju tänavani. Seejärel jookseb piir mööda Harju tänava pargipoolset teemaad lõuna suunas kuni Komandandi trepini ja mööda treppi läände kuni bastioni müürini. Müüri mööda kulgeb piir kuni ristumiseni Toompea tänavaga ja edasi mööda Toompea tänava pargipoolset teemaad põhja suunas kuni ristumiseni Komandandi teega.
Harjumäe pargi Kaarli puiestee lahustüki piir kulgeb Kaarli puiestee ja Toompea tänava ristumiskohast mööda Kaarli puiestee pargipoolset teemaad kirdesse kuni Vabaduse väljakuni, mööda Vabaduse väljaku pargipoolset teemaad kuni ristumiseni Kaarli puiesteega, mööda Kaarli puiestee pargipoolset teemaad edelasse kuni ristumiseni Toompea tänavaga ning mööda Toompea tänava pargipoolset teemaad kuni ristumiseni Kaarli puiesteega.
Harjumäel asub Harjumäe kõlakoda, mis pärast renoveerimist avati 2010. aastal kohviku ja kontserdipaigana ning 20. Augusti väljak.
Harjumäelt avaneb vaade 23. juunil 2009 avatud Vabadussõja võidusambale ja Vabaduse väljaku vastasservas olevale Jaani kirikule.
Ingeri bastion
17. sajandi lõpul alustati Rootsi Läänemereprovintsides Moskva tsaaririigist lähtuva sõjaohu kartuses uute ning senisest hoopiski võimsamate muldkindlustiste planeerimist. 1686. aastal kinnitati Rootsi riigi kõigi kindlustuste ülema Erik Dahlbergi ja Tallinna komandandi Paul von Esseni projekt, mis nägi ette 11 võimsa bastioni (mis pidid olema ristitud Rootsi riigi provintside või linnade nimedega) ja 6 raveliini ehitamist, millega oleks muldkindlustusvööndiga ümbritsetud kogu tollane linn. pisi|[[Harju värav ja Ingeri bastion 1835. aastal]] pisi|Harju värav ja Ingeri bastion 19. sajandi I poolel pisi|left|Väljavõte Tallinna 1889. aasta kaardist, millel näidatud ka Ingermanland Bastion
Erik Dahlbergi jooniste järgi ehitati Tallinna muldkindlustusvööndi bastione Tallinnas ja ka Narvas, Tartus, Pärnus, Kuressaares jm. Kavandatud bastionidest jõuti Tallinnas valmis ehitada: Ingeri, Rootsi ja Skoone bastion. Enne Tallinna kapituleerumist Põhjasõjas Vene vägedele 1710. aastal jõuti ehitada valmis Tallinna bastionide Ingeri ja Rootsi bastion linna edelaküljel (kõrgusega kuni 22 m) ja uus Wismari raveliin nende ees.
Harjumäe park
1857. aastal kustutati Tallinna kindlus maakindluste nimestikust ja maapoolsed muldkindlustused anti 11. jaanuaril 1858. aastal üle Eestimaa tsiviilkuberneri alluvusse. Tallinna bürgermeister Carl August Mayeri juhitud „Komisjon linna promenaadide täisistutamiseks ja kaunistamiseks“ tellis plaani Ingeri kantsi (Bastion Ingermanland, Ингерманландский бастион) pargiks muutmiseks.
Endist Ingeri bastioni hakati haljasalaks korraldama 1861. aasta sügisel suurkaupmehe ja bürgermeistri Carl August Mayeri algatusel. Mäele pääsuks ehitati Harju värava juurest lai trepp, mis kandis Mayeri trepi nime. Kultuurimälestis nr 2217. .
Aastal 1862 lammutati Harju värava eesväravad ja 1875 peavärav, sest Harju tänav oli kujunenud linna oluliseks äritänavaks ning värav oli kasvavale liiklusele takistuseks.
Haljasala valmis 1862. aastal ja sinna istutati nn. Mayeri pärn, mis 1887. aastal ümbritseti raudaiaga ja varustati mälestustahvliga. 1887. aastal valmis ka uus tee Vabaduse väljakult Toompeale.